
NÁVRH LEGISLATÍVNEHO UZNESENIA EURÓPSKEHO PARLAMENTU

o návrhu nariadenia Rady o uzatvorení Dohody o partnerstve v sektore rybolovu medzi Európskym spoločenstvom a Guinejsko-bissauskou republikou

(KOM(2007)0580 – C6‑0391/2007 – 2007/0209(CNS))

(Konzultačný postup)

Európsky parlament,

–
so zreteľom na návrh nariadenia Rady (KOM(2007)0580),

–
so zreteľom na článok 37 a článok 300 ods. 2 Zmluvy o ES,

–
so zreteľom na článok 300 ods. 3 prvý pododsek Zmluvy o ES, v súlade s ktorým Rada konzultovala s Európskym parlamentom (C6‑0391/2007),

–
so zreteľom na článok 51 a článok 83 ods. 7 rokovacieho poriadku,

–
so zreteľom na správu Výboru pre rybné hospodárstvo a stanoviská Výboru pre rozvoj a Výboru pre rozpočet (A6‑0053/2008),

1.
schvaľuje zmenené a doplnené znenie návrhu nariadenia Rady a schvaľuje uzavretie dohody;

2.
poveruje svojho predsedu, aby túto pozíciu postúpil Rade, Komisii a vládam a parlamentom členských štátov a Guinejsko-bissauskej republiky.

	Text predložený Komisiou
	
	Pozmeňujúce a doplňujúce návrhy Európskeho parlamentu


<RepeatBlock-Amend>
<Amend>Pozmeňujúci a doplňujúci návrh <NumAm>1</NumAm>
<Article>Odôvodnenie 2-A (nové)</Article>
	
	(2-A) Je dôležité zlepšiť poskytovanie informácií Európskemu parlamentu. Na tento účel mu Komisia odošle závery zo zasadnutí spoločného výboru uvedeného v článku 10 dohody.


<TitreJust>Odôvodnenie</TitreJust>
Tento pozmeňovací a doplňujúci návrh zdôrazňuje dôležitosť poskytovania všetkých informácií súvisiacich s hodnotením dohody Európskemu parlamentu.</Amend>
<Amend>Pozmeňujúci a doplňujúci návrh <NumAm>2</NumAm>
<Article>Článok 3 odsek 1a (nový)</Article>
	
	Komisia každoročne zhodnotí, či členské štáty, ktorých plavidlá vykonávajú svoju činnosť na základe protokolu dohody, spĺňajú požiadavky týkajúce sa podávania správ. V prípade, že to tak nie je, Komisia zamietne ich žiadosti o udelenie povolenia na rybolov na nasledujúci rok.


<TitreJust>Odôvodnenie</TitreJust>
Plavidlám, ktoré nespĺňajú najzákladnejšiu požiadavku týkajúcu sa podávania správ o úlovkoch, by sa nemala poskytovať finančná podpora EÚ.

</Amend>

<Amend>Pozmeňujúci a doplňujúci návrh <NumAm>3</NumAm>
<Article>Článok 3a (nový)</Article>
	
	Článok 3a

	
	Komisia predloží každoročne Európskemu parlamentu a Rade správu o výsledkoch viacročného sektorového programu, ako sa uvádza v článku 7 protokolu, ako aj o tom, do akej miery si členské štáty plnia povinnosť podávať správy.


<TitreJust>Odôvodnenie</TitreJust>
Komisia by mala Parlamentu každoročne podať správu s cieľom zhodnotiť, či finančná náhrada poskytnutá zo strany EÚ bola riadne vyúčtovaná a skutočne podporuje trvalo udržateľné využívanie rybolovných zdrojov v Guinei-Bissau.

</Amend>
<Amend>Pozmeňujúci a doplňujúci návrh <NumAm>4</NumAm>
	<Article>Článok 3-B (nový)</Article>

	Článok 3b

	
	Počas posledného roku platnosti protokolu a pred uzavretím novej dohody o jej predĺžení Komisia predloží Európskemu parlamentu a Rade správu o vykonávaní dohody a o podmienkach jej uplatňovania.


<TitreJust>Odôvodnenie</TitreJust>
Pred uzavretím akejkoľvek novej dohody by Komisia mala požiadať príslušné orgány štátu, s ktorým iniciovala rokovania, o poskytnutie informácií, na základe ktorých predloží všeobecnú hodnotiacu správu Parlamentu a Rade.

</Amend>
<Amend>Pozmeňujúci a doplňujúci návrh <NumAm>5</NumAm>
<Article>Článok 3-C (nový)</Article>
	
	Článok 3c

	
	Na základe správy podľa článku 3a a po konzultácii s Európskym parlamentom Rada v prípade potreby udelí Komisii mandát na rokovanie o prijatí nového protokolu.


<TitreJust>Odôvodnenie</TitreJust>
Európsky parlament a Rada si budú môcť splniť svoje povinnosti len na základe hodnotiacej správy o uplatňovaní dohody o rybolove.

</Amend>
<Amend>Pozmeňujúci a doplňujúci návrh <NumAm>6</NumAm>
<Article>Článok 3-D (nový)</Article>
	
	Článok 3d

	
	Komisia odošle Európskemu parlamentu závery zo zasadnutí spoločného výboru uvedeného v článku 10 dohody.


</Amend>
</RepeatBlock-Amend>

DÔVODOVÁ SPRÁVA

ÚVOD
Spoločenstvo a Guinejsko-bissauská republika prerokovali a 23. mája 2007 parafovali Dohodu o partnerstve v sektore rybolovu, ktorou sa rybárom Spoločenstva poskytujú možnosti rybolovu v guinejsko-bissauskej rybolovnej oblasti. Táto dohoda o partnerstve spolu s protokolom a prílohami k nemu bola uzatvorená na obdobie štyroch rokov s možnosťou predĺženia. 

Dňom nadobudnutia jej platnosti sa touto dohodou zrušuje a nahrádza Dohoda medzi Európskym hospodárskym spoločenstvom a vládou Guinejsko-bissauskej republiky o rybolove v blízkosti pobrežia Guiney-Bissau, ktorá nadobudla platnosť 29. augusta 1980 a ktorá bola jednou z najstarších dohôd uzavretých Spoločenstvom.

Po predĺžení o jeden rok uplynula platnosť predchádzajúceho protokolu pripojeného k dohode o rybolove medzi Európskym spoločenstvom a Guineou-Bissau 15. júna 2007
. Nový protokol sa bude uplatňovať od 16. júna 2007 do 15. júna 2011.

V tejto tabuľke je prehľad predchádzajúcich protokolov od nadobudnutia platnosti prvej rámcovej dohody v roku 1980.

PROTOKOLY O RYBOLOVE MEDZI ES/GUINEOU-BISSAU 1980/2007

	Obdobie
	Celkový finančný príspevok (EUR)
	Špecifické činnosti (EUR)
	Špecifické činnosti (%)

	16/06/04

15/06/07
	25 030 000
(7 260 000/rok + 3 250 000)
	3 250 000
	12,9

	16/06/01

15/06/04
	30 000 000
(10 000 000/rok prvé tri roky, 10 500 000 posledné dva roky)
	3 000 000
	10

	16/6/97

15/6/01
	36 000 000
(9 000 000/rok)
	2 000 000
	5,56

	16/6/95 
15/5/97
	11 500 000 + 1 200 000
(5 750 000/rok + 600 000)
	700 000
	5,76

	16/6/93 
15/6/95
	12 700 000
(6 350 000/rok)
	700 000
	5,51

	16/6/91 
15/6/93
	13 350 000
(6 675 000/rok)
	1 350 000
	10,11

	16/6/89 
15/6/91
	11 930 000
(5 965 000/rok)
	1 100 000
	9,22

	16/6/86
15/6/89
	7 900 000
(2 633 000/rok)
	400 000
	5,06

	15/3/86 
15/6/86
	predĺženie platnosti posledného protokolu 
Pro rata temporis
	---
	

	16/3/83
15/3/86
	4 275 000
(1 425 000/rok)
	---
	

	1981 
1983
	FF 12 800 000
(FF 6 400 000/rok)
	---
	


HODNOTENIE

Dôkladné hodnotenie protokolu 2001-2006 sa uskutočnilo a ukončilo v decembri 2005 s pomocou združenia nezávislých poradcov s cieľom umožniť začatie rokovaní o novom protokole.

Záverom ex-ante hodnotenia bolo, že zodpovedajúc potrebám európskych flotíl prispieva dohoda o rybolove s Guineou-Bissau k podpore životaschopnosti odvetví rybolovu Spoločenstva využívajúcich trawlery a plavidlá na lov tuniakov v Atlantickom oceáne a plavidlám a odvetviam Spoločenstva, ktoré od nich závisia, ponúka stabilné právne prostredie a prehľadnosť v strednodobom horizonte.

Čo sa týka záujmov Guiney-Bissau v rámci dohody, podľa záverov hodnotenia prispieva dohoda o rybolove k posilneniu inštitucionálnych kapacít sektoru rybolovu zlepšením kontrol vývozu, výskumu a činností monitorovania, kontroly a dohľadu a má výrazný dosah aj na rozpočtovú stabilitu a politiku krajiny.

Podľa správy súvisia hlavné problémy pri plnení dohody najmä s nedostatkami v infraštruktúre odvetvia v Guinei-Bissau a s ťažkosťami pri kontrole nezákonného, neohláseného a neregulovaného rybolovu.

V hodnotiacej správe sa odporúča, aby sa rybolovné úsilie pre kategóriu kreviet znížilo a aby sa rybolovné úsilie pre kategóriu rýb/hlavonožcov zachovalo na úrovni protokolu z rokov 2001/2006. V prípade kategórií plavidiel na lov tuniakov sa odporúča udržať právo na prístup rovnakému počtu plavidiel (s vlečnou sieťou a s udicami) a zvážiť zrušenie možností rybolovu plavidlami s dlhými lovnými šnúrami.

Na základe odborného posudku, ktorý vypracovalo centrum aplikovaného rybolovného výskumu (CIPA) Guiney-Bissau koncom roku 2006, analýzy využívania možností rybolovu od roku 2004 a žiadostí členských štátov bolo možné zachovať v novom protokole možnosti lovu kreviet a rýb/hlavonožcov na úrovni predchádzajúceho protokolu, zatiaľ čo možnosti pre lov tuniakov sa znížili.

HLAVNÉ PRVKY DOHODY, PROTOKOLU A PRÍLOH

Hlavným cieľom novej dohody o partnerstve je posilniť spoluprácu medzi Európskym spoločenstvom a Guinejsko-bissauskou republikou s cieľom vytvoriť rámec partnerstva na rozvoj trvalo udržateľnej politiky rybolovu a zodpovedné využívanie rybolovných zdrojov v guinejsko-bissauských rybolovných oblastiach v záujme oboch strán. 

Obe strany dohody sa zaväzujú k politickému dialógu o veciach spoločného záujmu v sektore rybolovu. Takisto sa zaväzujú zabezpečiť trvalo udržateľné využívanie zdrojov, kontrolu a dohľad nad rybolovnými oblasťami Guinejsko-bissauskej republiky a pracovať v prospech posilnenia inštitucionálnych kapacít Guinejsko-bissauskej republiky s cieľom uplatňovať skutočnú sektorovú politiku rybolovu. 

V tomto kontexte sa obe strany dohodnú na prioritách, ktoré je potrebné stanoviť, pokiaľ ide o podporu, a definujú ciele, ročné a viacročné programy a kritériá na hodnotenie dosiahnutých výsledkov s cieľom zabezpečiť trvalo udržateľné a zodpovedné riadenie tohto sektora. V prílohe IV protokolu sa uvádzajú hlavné prvky strategických osí, cieľov a výkonnostných ukazovateľov, ktoré treba zohľadniť v rámci protokolu.

Výška finančného príspevku je 7 miliónov EUR za rok (alebo spolu 28 miliónov EUR za štyri roky). Z tohto finančného príspevku sa vyčlení 35 %, teda 2,45 milióna EUR (9,8 milióna EUR na štyri roky), na podporu a realizáciu iniciatív prijatých v rámci sektorovej politiky rybolovu definovanej guinejsko-bissauskou vládou. S cieľom zabezpečiť trvalo udržateľné a zodpovedné riadenie sektora sa obe strany dohodli, že sa zamerajú na tieto oblasti pôsobnosti: monitorovanie, kontrola a dohľad nad rybolovnými činnosťami, vedecký výskum a riadenie lovísk rýb a hospodárenie s nimi.

Osobitný dodatočný príspevok vo výške 500 000 EUR ročne (2 milióny EUR na obdobie štyroch rokov) sa takisto prednostne vyčlení na zlepšenie zdravotných a hygienických podmienok produktov rybolovu, s možnosťou jeho použitia aj na financovanie kontroly a dohľadu. V protokole sa uvádza aj finančný mechanizmus, ktorého limit je stanovený na 1 milión EUR ročne, s cieľom zlepšiť využitie možností rybolovu majiteľmi lodí.

Majitelia plavidiel zaplatia za tonu ulovených tuniakov v guinejsko-bissauskej rybolovnej oblasti tieto sumy: 35 EUR v prípade plavidiel na lov tuniakov s vlečnou sieťou a s dlhými lovnými šnúrami (25 EUR/tonu v predchádzajúcom protokole) a 25 EUR v prípade plavidiel s udicami (rovnaká suma ako v predchádzajúcom protokole). Majitelia plavidiel na lov tuniakov vlečnou sieťou a plavidiel na lov tuniakov s dlhými lovnými šnúrami (za 90 ton/rok) zaplatia ročné preddavky vo výške 3 150 EUR a majitelia plavidiel na lov tuniakov udicami (za 20 ton/rok) zaplatia ročné preddavky vo výške 500 EUR. Povinné ročné poplatky pre trawlery na lov rýb/hlavonožcov a pre trawlery na lov kreviet sa zvýšili na 229 EUR, respektíve 307 EUR/BRT. V porovnaní s predchádzajúcim protokolom došlo k zvýšeniu poplatkov za povolenia pre trawlery na lov kreviet a rýb/hlavonožcov približne o 10 % a ročných preddavkov za povolenia platné pre plavidlá na lov tuniakov s udicami a pre plavidlá na lov tuniakov vlečnou sieťou a s dlhými lovnými šnúrami o 33 %, respektíve 40 %. Očakáva sa, že majitelia lodí zaplatia ročne za povolenia približne 1 700 miliónov EUR.

Pokiaľ ide o možnosti rybolovu, povolenie na rybolov bude mať 19 plavidiel na lov tuniakov s vlečnou sieťou, 14 plavidiel na lov udicami a 4 plavidlá s dlhými lovnými šnúrami na lov na hladine (celkový počet povolení pre plavidlá na lov tuniakov sa v porovnaní s predchádzajúcim protokolom znižuje zo 70 na 37), ako aj trawlery na lov kreviet a trawlery na lov rýb/hlavonožcov, ktorých celková tonáž v prípade každej z týchto kategórií je 4 400 brutto registrovaných ton (BRT) za rok. Na žiadosť Spoločenstva však možno v rámci dohody uskutočniť skúšobné rybolovné kampane. Ak budú presvedčivé, obe strany sa môžu rozhodnúť poskytnúť nové možnosti plavidlám Spoločenstva.

Táto tabuľka umožňuje porovnanie údajov možností rybolovu podľa predchádzajúceho a nového protokolu, ako aj podľa jednotlivých členských štátov a priemerného využitia týchto možností v rokoch 2004 až 2006.

MOŽNOSTI RYBOLOVU 2007 – 2011

	Rozdelenie podľa členských štátov
	Možnosti rybolovu 2004/2007
	Priemerné využitie 2004 – 2006
	Možnosti rybolovu 2007/2011
	Rozdiel možností rybolovu medzi predchádzajúcim a novým protokolom

	Plavidlá na lov tuniakov vlečnou sieťou na lov na hladine dlhými lovnými šnúrami
	Počet plavidiel
	Počet plavidiel
	Počet plavidiel
	Počet plavidiel
	Počet plavidiel

	Španielsko
	20
	12
	60%
	10
	-10

	Francúzsko
	19
	9
	47%
	9
	-10

	Taliansko
	1
	0
	0%
	0
	-1

	Portugalsko (plavidlá s dlhými lovnými šnúrami)
	4
	0
	0%
	4
	0

	Spolu
	44
	21
	48%
	23
	-21

	Plavidlá na lov tuniakov s udicami
	Počet plavidiel
	Počet plavidiel
	Počet plavidiel
	Počet plavidiel
	Počet plavidiel

	Španielsko
	21
	7
	33%
	10
	-11

	Francúzsko
	5
	4
	80%
	4
	-1

	Spolu
	26
	11
	42%
	14
	-12

	Trawlery na lov rýb/hlavonožcov
	BRT
	BRT
	BRT
	BRT
	BRT

	Španielsko
	3 143
	1.432
	46%
	3 143
	0

	Taliansko
	786
	138
	18%
	786
	0

	Grécko
	471
	0
	0%
	471
	0

	Spolu
	4 400
	1 570
	36%
	4 400
	0

	Trawlery na lov kreviet
	BRT
	BRT
	BRT
	BRT
	BRT

	Španielsko
	1 421
	1 111
	78%
	1 421
	0

	Taliansko
	1 776
	1 011
	57%
	1 776
	0

	Grécko
	137
	0
	0%
	137
	0

	Portugalsko
	1 066
	571
	54%
	1 066
	0

	Spolu
	4 400
	2 693
	61%
	4 400
	0


Pokiaľ ide o lov kreviet a hlavonožcov, Guinea-Bissau sa zaviazala dodržiavať podmienky stanovené v pláne rybolovu, ktorý je priložený k protokolu (príloha III), pokiaľ ide o zníženie rybolovného úsilia, a to najmä: dodržiavať platné dohody s tretími krajinami a Európskym spoločenstvom v roku 2007; nepreniesť do roku 2008 a ďalších rokov nevyužité možnosti rybolovu udelené tretím krajinám od 1. januára 2007; neposkytnúť žiadnu možnosť rybolovu formou prenájmu v týchto kategóriách; ukončiť a formálne vypovedať všetky dohody s európskymi spoločnosťami alebo združeniami/podnikmi. Okrem toho rybolovné listy 1 a 2 v prílohe II, vzťahujúce sa na trawlery na lov rýb a hlavonožcov a na lov kreviet, zavádzajú možnosť využiť biologický pokoj. Čo sa týka lovu kreviet, Guinea-Bissau sa tiež zaväzuje zvýšiť veľkosť ôk zo 40 na 50 mm v súlade s predpismi existujúcimi v subregióne.

Zriaďuje sa spoločný výbor zložený zo zástupcov Spoločenstva a Guiney-Bissau poverený dohľadom nad uplatňovaním tejto dohody, a to najmä monitorovaním a hodnotením príspevku dohody o partnerstve k uplatňovaniu sektorovej politiky rybolovu Guiney-Bissau;

V dohode o partnerstve sa ustanovuje aj podpora hospodárskej, vedeckej, technickej a administratívnej spolupráce v sektore rybolovu a v súvisiacich sektoroch.

Počas obdobia platnosti tejto dohody sa Spoločenstvo a Guinea-Bissau budú usilovať o monitorovanie vývoja stavu zdrojov v guinejsko-bissauských rybolovných oblastiach. Na tento účel je určené ročné spoločné vedecké zasadnutie, ktoré sa bude striedavo konať v Spoločenstve a v Guinei-Bissau. 

Na plavidlá Spoločenstva, ktoré majú oprávnenie loviť v guinejsko-bissauských rybolovných oblastiach, sa vzťahuje prísny režim kontroly, pričom vstup do oblasti a výstup z nej sa musí oznámiť príslušnému ministerstvu. Príloha I k protokolu obsahuje ustanovenia týkajúce sa formálnych náležitostí žiadosti a vydávania povolení, systému oznamovania úlovkov, pozorovateľov na palube, kontrolných postupov, prehliadok plavidla, prekládok a satelitnej lokalizácie. Trawlery sú pravidelne predmetom technických kontrol.

Deklarácia Medzinárodnej organizácie práce (MOP) o základných zásadách a právach pri práci sa v plnej miere vzťahuje na námorníkov nalodených na plavidlách EÚ.

Pokiaľ ide o nalodenie námorníkov, v prílohe I sa stanovuje, že každý majiteľ trawleru sa zaväzuje zamestnať určitý počet guinejských námorníkov/rybárov (od 3 do 6 námorníkov, podľa hrubej tonáže plavidiel).
Plavidlá Spoločenstva sú oprávnené vykonávať svoje činnosti rybolovu vo vodách, ktoré sa nachádzajú za hranicou 12 námorných míľ od základných línií.

ZÁVERY SPRAVODAJCU

Spravodajca sa domnieva, že dohoda, protokol a jeho prílohy sú výhodné pre obe strany a umožňujú podporiť partnerský vzťah na základe predchádzajúcich dohôd, zodpovedá záujmom oboch strán a zásadám zodpovedného rybolovu a trvalo udržateľného využívania rybolovných zdrojov v guinejsko-bissauských rybolovných oblastiach.

Dohoda o rybolove je rovnako dôležitá pre hospodársku a politickú stabilitu Guiney-Bissau, prispievajúc k výraznej časti rozpočtových prostriedkov krajiny.

Spravodajca v mene Výboru pre rybné hospodárstvo odporúča, aby Parlament schválil tento návrh nariadenia Rady s predloženými pozmeňujúcimi a doplňujúcimi návrhmi, ktorých cieľom je zdôrazniť význam zlepšenia informovanosti a úlohy Európskeho parlamentu.
<Date>{29/01/2008}29.1.2008</Date>
STANOVISKO <CommissionResp>Výboru pre rozvoj</CommissionResp>
<CommissionInt>pre Výbor pre rybné hospodárstvo</CommissionInt>
<Titre>k návrhu nariadenia Rady o uzatvorení Dohody o partnerstve v sektore rybolovu medzi Európskym spoločenstvom a Guinejsko-bissauskou republikou</Titre>
<DocRef>(KOM(2007)0580 – C6‑0391/2007 – 2007/0209(CNS))</DocRef>
Spravodajca výboru požiadaného o stanovisko: <Depute>Josep Borrell Fontelles</Depute>
STRUČNÉ ODÔVODNENIE

Politika rozvojovej spolupráce a spoločná politika rybného hospodárstva Európskej únie musia byť v súlade, vzájomne sa dopĺňať a byť koordinované. Len tak budú ako celok prispievať k znižovaniu chudoby a k trvalo udržateľnému rozvoju v príslušných krajinách.

EÚ prijala záväzok, že zabezpečí trvalú udržateľnosť rybného hospodárstva v celosvetovom meradle tak, ako sa stanovilo na samite Organizácie Spojených národov v Johannesburgu v roku 2002, zachovaním alebo obnovovaním rybolovných zdrojov s cieľom dosiahnuť maximálny udržateľný výlov.

Európska únia prijala Kódex správania pre zodpovedný rybolov Organizácie OSN pre výživu a poľnohospodárstvo (FAO) s cieľom podporiť trvalo udržateľný rybolov z dlhodobého hľadiska a potvrdiť, že právo loviť zahŕňa aj povinnosť uplatňovať toto právo zodpovedným spôsobom a zabezpečiť účinnú ochranu živých vodných zdrojov a hospodárenie s nimi.

Prítomnosť EÚ vo vzdialených rybolovných oblastiach je legitímnym cieľom, je však potrebné pripomenúť, že záujmy rybného hospodárstva Európskej únie by sa mali chrániť zároveň s cieľom prispievať k rozvoju krajín, s ktorými sú podpísané dohody o rybolove.

Výbor pre rozvoj Európskeho parlamentu preto víta uznesenie Spoločného parlamentného zhromaždenia AKT – EÚ z 22. júna 2006 o rybolove v rozvojových krajinách a jeho sociálnych a environmentálnych aspektoch, najmä preto, že podľa nej treba ochranu rybolovných záujmov EÚ a AKT koordinovať s trvalo udržateľným riadením rybolovných zdrojov z hľadiska hospodárskeho, sociálneho a environmentálneho na jednej strane a z hľadiska živobytia pobrežných komunít závislých od rybolovu na druhej strane.

Výbor pre rozvoj Európskeho parlamentu ďalej zdôrazňuje zmienku o dodržiavaní Dohody z Cotonou uvedenú v Dohode o partnerstve v sektore rybolovu medzi krajinami AKT a EÚ; trvá na tom, aby sa v plnej miere zohľadňoval článok 9 Dohody z Cotonou týkajúci sa ľudských práv, zásad demokracie, dobrej správy verejných vecí a právneho štátu, a víta záruky, ktoré poskytli útvary Komisie v tom zmysle, že pri rokovaniach o dohodách s rozvojovými krajinami vrátane krajín, ktoré nie sú členskými štátmi AKT, budú prihliadať na článok 9.

Navrhovaná dohoda zruší a nahradí dohodu uzatvorenú medzi Európskym spoločenstvom a Guinejsko-bissauskou republikou, ktorá nadobudla platnosť 29. augusta 1980.

Protokol a príloha sa uzatvorili na obdobie štyroch rokov od dátumu skončenia príslušných prijímacích postupov. Budú automaticky obnovené na obdobie ďalších štyroch rokov.

Protokol k navrhovanej dohode zabezpečuje možnosti rybolovu 23 plavidlám s vlečnými sieťami a dlhými lovnými šnúrami na lov na hladine na lov tuniakov zo Španielska, Francúzska a Portugalska a 14 plavidlám na lov udicami zo Španielska a Francúzska, ktorým bolo vydaných celkovo 37 povolení.

Finančný príspevok je stanovený na 7 miliónov EUR ročne. Dodatočný príspevok vo výške 500 000 EUR ročne bude osobitne určený na zlepšovanie zdravotných a hygienických podmienok produktov rybolovu. Tento príspevok by sa však mohol využiť aj na účel podpory opatrení pre kontrolu a dohľad.

Výbor pre rozvoj Európskeho parlamentu víta uvedený odkaz na národné iniciatívy a dúfa, že by mohli zahŕňať aj financovanie miestnych projektov infraštruktúry na spracovanie rýb a ich uvedenie na trh, čím umožnia miestnemu obyvateľstvu pokročiť ďalej od rybolovu zabezpečujúceho len vlastné živobytie.

Výbor pre rozvoj Európskeho parlamentu rovnako víta skutočnosť, že v dohode sa navrhuje podpora opatrení na monitorovanie, kontrolu a dohľad nad rybným hospodárstvom a že sa podporuje vedecko-technická spolupráca s miestnymi orgánmi. Spomenuté uznesenie AKT – EÚ prezentuje názor, že podmienkou pre prístup k rybolovu musí byť vedecké posúdenie zdrojov a že získanie ďalších rybárskych povolení musí byť podmienené každoročným vyhodnocovaním zdrojov.

Výbor pre rozvoj Európskeho parlamentu neschvaľuje postup prijatý v súvislosti s touto dohodou, pretože Parlament sa mal podieľať na rokovacom mandáte, ktorý dala Rada Komisii, a mal byť informovaný o vývoji rokovaní.

Konzultácie s Parlamentom o navrhovanej dohode sa uskutočnili až v novembri 2007, päť mesiacov po iniciovaní dohody, so zreteľom na jej nadobudnutie platnosti dňa 16.júna 2007. Parlament, ktorý si všimol kratšiu lehotu v porovnaní s predchádzajúcimi podobnými dohodami, by mal vzniesť námietku a trvať na tom, že tento postup nie je prijateľný.

Komisia a Rada musia dosiahnuť dohodu o podmienkach, ktoré poskytnú skutočnú možnosť konzultácie s Parlamentom. Ak sa takáto dohoda nedosiahne, Výbor pre rybné hospodárstvo by mal v mene Parlamentu reagovať na súčasný status quo vrátane možnosti hlasovať proti dohodám o rybnom hospodárstve predloženým podľa súčasného postupu.

POZMEŇUJÚCE A DOPLŇUJÚCE NÁVRHY

Výbor pre rozvoj vyzýva Výbor pre rybné hospodárstvo, aby ako gestorský výbor zaradil do svojej správy tieto pozmeňujúce a doplňujúce návrhy:

	Text predložený Komisiou

	
	Pozmeňujúce a doplňujúce návrhy Európskeho parlamentu


<RepeatBlock-Amend><Amend>Pozmeňujúci a doplňujúci návrh <NumAm>1</NumAm>
<Article>Odôvodnenie 2a (nové)</Article>
	
	2a) Finančný príspevok Spoločenstva by sa mal využiť na rozvoj životných podmienok pobrežného obyvateľstva žijúceho z rybolovu a na vytvorenie malých miestnych priemyselných podnikov v oblasti mrazenia a spracovania rýb;


</Amend>
</RepeatBlock-Amend>

<Date>{28/02/2008}28.2.2008</Date>
STANOVISKO <CommissionResp>Výboru pre rozpočet</CommissionResp>
<CommissionInt>pre Výbor pre rybné hospodárstvo</CommissionInt>
<Titre>o návrhu nariadenia Rady o uzatvorení Dohody o partnerstve v sektore rybolovu medzi Európskym spoločenstvom a Guinejsko-bissauskou republikou</Titre>
<DocRef>(KOM(2007)0580 – C6-0391/2007 – 2007/0209(CNS))</DocRef>
Spravodajkyňa výboru požiadaného o stanovisko: <Depute>Helga Trüpel</Depute>
STRUČNÉ ODÔVODNENIE

Dohoda EÚ s Guineou-Bissau je jednou z najstarších a datuje sa od roku 1980. Predložená verzia má podobu dohody o partnerstve v sektore rybolovu, keďže Komisia pokračuje v realizácii záverov Rady z roku 2004. Pozostáva z textu dohody a pripojeného protokolu, v ktorom sú stanovené podrobné podmienky rybolovu.

Protokol umožňuje vstup do vôd Guiney-Bissau na štyri roky od 16. júna 2007 do 15. júna 2011 pre tieto plavidlá:

	
	Protokol 2001 – 2006
(platnosť predĺžená do roku 2007)
	Protokol 2007 – 2011


	Plavidlá s vakovými kruhovými vlečnými sieťami a plavidlá s dlhými lovnými šnúrami
	40
	ES, FR, IT
	23
	ES, FR, PT

	Plavidlá na lov s udicami
	30
	ES, FR, PT
	14
	ES, FR

	Lov kreviet
	9 600 BRT 

(zmenené na 4 400 BRT)
	ES, GR, IT, PT
	4 400 BRT
	ES, GR, IT, PT

	Ryby a hlavonožce
	2 800

(zmenené na 4 400 BRT)
	ES, GR, IT
	4 400 BRT
	ES, GR, IT


V protokole sa nachádzajú aj ustanovenia týkajúce sa prieskumného rybolovu plavidlami EÚ.

Protokol ustanovuje, že EÚ poskytuje Guinei-Bissau finančný príspevok vo výške 7 miliónov EUR ročne, ktorý sa skladá z:
· finančného príspevku na základe prístupu k rybolovu,
· podpory realizácie politiky Guiney-Bissau v oblasti rybolovu zo strany EÚ.
Protokol obsahuje dve neobvyklé ustanovenia. V článku 2 ods. 2 sa uvádza, že v prípade zlepšenia využitia možností rybolovu plavidlami EÚ Spoločenstvo prizná Guinei-Bissau mimoriadnu sumu do výšky 1 milióna EUR ročne. Nie je jasné, prečo by zvýšené využívanie možností, za ktoré sa už aj tak platí, malo byť odmeňované 1 miliónom EUR. Ďalej sa v článku 5 ods. 1 uvádza, že uvedené možnosti rybolovu sa môžu zvýšiť, ak z vedeckého posúdenia vyplynie, že takéto zvýšenie bude trvalo udržateľné. V takomto prípade sa finančná náhrada zvýši pro rata temporis až na dvojnásobok pôvodnej sumy 7 miliónov EUR. Nie je jasné, ako tieto dve ustanovenia spolu súvisia, a Komisia ani neposkytla včas vysvetlenie , aby bolo možné zahrnúť ho do tohto stanoviska. Spravodajkyňa by uvítala vysvetlenie poskytnuté počas diskusie vo výbore o tomto stanovisku.

Poskytovať sa má aj dodatočný príspevok vo výške 500 000 EUR ročne, určený na zlepšenie sanitárnych podmienok alebo na zvýšenie dohľadu nad rybolovnou činnosťou. Spoločenstvo si vyhradilo právo pozastaviť platbu tejto sumy, ak sa nebudú dosahovať očakávané výsledky. 

Ako vždy je jedna časť nových dohôd o partnerstve venovaná podpore viacročného sektorového programu pre rybolov Guiney-Bissau „s cieľom zaviesť trvalo udržateľný a zodpovedný rybolov“ – v tomto prípade ide o 35 % náhrad alebo 2,45 milióna EUR. Tento program, na ktorého podrobnostiach sa musí spoločne dohodnúť EÚ a Guinea-Bissau, sa má zamerať na monitorovanie rybolovnej činnosti, výskum a riadenie rybolovu.

V týchto dohodách sa nachádzajú ustanovenia týkajúce sa zakladania spoločných podnikov zložených zo subjektov EÚ a Guiney-Bissau, ktoré by v určitých prípadoch mohli oslobodiť majiteľov lodí z EÚ od platby poplatkov za vydanie povolení. 

Komisia predložila návrh nového nariadenia, ktorým sa riadi vydávanie povolení na rybolov na základe takýchto dohôd s tretími krajinami (KOM(2007)0330). V rámci navrhovaného systému by boli vytvorené podmienky na vydávanie povolení plavidlám tak, aby sa neudeľovalo povolenie plavidlám, ktoré neoznamujú svoje úlovky, ktoré vážne porušili pravidlá v súlade s nariadením (ES) č. 1447/1999, ktoré sú na zozname nezákonného, neohláseného a neregulovaného rybolovu (IUU) (plavidlá zúčastňujúce sa na nezákonnom, neohlásenom a neregulovanom rybolove, pozri KOM(2007)0602) alebo ktoré neplnia rôzne iné požiadavky. Komisia dokonca navrhuje, aby mohla zamietnuť každú žiadosť o vydanie povolenia na základe uzavretej dohody pochádzajúcu z členského štátu, ak tento členský štát neplní svoje povinnosti vyplývajúce z tejto dohody. Pozmeňujúci a doplňujúci návrh, ktorý nedávno prijal Výbor pre rozpočet, týkajúci sa zamietnutia žiadosti o vydanie povolenia plavidlám, ktoré neoznamujú svoje úlovky, je teda opodstatnený a mal by sa zachovať.
POZMEŇUJÚCE A DOPLŇUJÚCE NÁVRHY

Výbor pre rozvoj vyzýva Výbor pre rybné hospodárstvo, aby ako gestorský výbor zaradil do svojej správy tieto pozmeňujúce a doplňujúce návrhy:

	Pozmeňujúce a doplňujúce návrhy Európskeho parlamentu

	
	Pozmeňujúce a doplňujúce návrhy Európskeho parlamentu


<RepeatBlock-Amend><Amend>Pozmeňujúci a doplňujúci návrh <NumAm>1</NumAm>
<Article>Článok 3 odsek 1a (nový)</Article>
	
	Komisia každoročne zhodnotí, či členské štáty, ktorých plavidlá vykonávajú svoju činnosť na základe protokolu dohody, spĺňajú požiadavky týkajúce sa podávania správ. V prípade, že to tak nie je, Komisia zamietne ich žiadosti o udelenie povolenia na rybolov na nasledujúci rok.


<TitreJust>Odôvodnenie</TitreJust>
Plavidlám, ktoré nespĺňajú najzákladnejšiu požiadavku týkajúcu sa podávania správ o úlovkoch, by sa nemala poskytovať finančná podpora EÚ.

</Amend>

<Amend>Pozmeňujúci a doplňujúci návrh <NumAm>2</NumAm>
<Article>Článok 3a (nový)</Article>
	
	Článok 3a

	
	Komisia predloží každoročne Európskemu parlamentu a Rade správu o výsledkoch viacročného sektorového programu, ako sa uvádza v článku 7 protokolu, ako aj o tom, do akej miery si členské štáty plnia povinnosť podávať správy.


<TitreJust>Odôvodnenie</TitreJust>
Komisia by mala Parlamentu každoročne podať správu s cieľom zhodnotiť, či finančná náhrada poskytnutá zo strany EÚ bola primerane riadne vyúčtovaná a skutočne podporuje trvalo udržateľné využívanie rybolovných zdrojov v Guinei-Bissau.

</Amend>
<Amend>Pozmeňujúci a doplňujúci návrh <NumAm>3</NumAm>
<Article>Článok 3b (nový)</Article></Amend>
	
	Článok 3b

	
	Pred skončením platnosti protokolu alebo začiatkom rokovaní o jeho prípadnom nahradení predloží Komisia Európskemu parlamentu a Rade jeho hodnotenie ex post vrátane analýzy nákladov a výnosov.


<TitreJust>Odôvodnenie</TitreJust>
Hodnotenie súčasného protokolu je potrebné pred začiatkom nových rokovaní, aby sa zistilo, aké prípadné zmeny by sa mali zahrnúť do jeho možného obnovenia.

</RepeatBlock-Amend>

